b'\n_START_ARTICLE_\nBindestreg\n_START_SECTION_\nForkert brug\n_START_PARAGRAPH_\nBindestreger anvendes nogle gange i stedet for tankestreger \xe2\x80\x93 fx til at markere indskudte s\xc3\xa6tninger. _NEWLINE_Det er ikke korrekt p\xc3\xa5 tryk, men almindeligt i sammenh\xc3\xa6nge, hvor man ikke har nem adgang til en rigtig tankestreg \xe2\x80\x93 fx i e-mails._NEWLINE_I angivelse af intervaller er det en fejl at s\xc3\xa6tte mellemrum f\xc3\xb8r og efter bindestregen (mens tankestreger omvendt skal have mellemrum f\xc3\xb8r og efter)._NEWLINE_I matematik bruges et tegn, minus, som ligner enten en bindestreg eller en tankestreg. Det benyttes til subtraktion og negation.\n_START_SECTION_\nI datalogi\n_START_PARAGRAPH_\nI ASCII-tegns\xc3\xa6ttet findes bindestreg som tegn nummer 45 ( - ), og dette tegn kaldes ogs\xc3\xa5 for minus-tegn og bruges ogs\xc3\xa5 hertil \xe2\x80\x93 samt bliver brugt til tankestreger, hvis disse ikke er tilg\xc3\xa6ngelige. I Unicode findes der dog b\xc3\xa5de dette tegn (som U+002D), men der findes ogs\xc3\xa5 en decideret bindestreg ( \xe2\x80\x90 , U+2010) og et decideret minus ( \xe2\x88\x92 , U+2212) \xe2\x80\x93 sammen med en lang r\xc3\xa6kke tankestreger.'